**N Á R O D N Á R A D A  S L O V E N S K E J R E P U B L I K Y**

VIII. volebné obdobie

**NÁVRH**

# Zákon

z ... 2023,

**ktorým sa mení a dopĺňa zákon č. 152/1995 Z. z. o potravinách**

Národná rada Slovenskej republiky sa uzniesla na tomto zákone:

**Čl. I**

Zákon č. 152/1995 Z. z. o potravinách v znení zákonov č. 290/1996 Z. z., 470/2000 Z. z., 553/2001 Z. z., 23/2002 Z. z., 450/2002 Z. z., 472/2003 Z. z., 546/2004 Z. z., 195/2007 Z. z., 318/2009 Z. z., 114/2010 Z. z., 349/2011 Z. z., 459/2012 Z. z., 42/2013 Z. z., 36/2014 Z. z., 101/2014 Z. z., 30/2015 Z. z., 376/2016 Z. z., 91/2019 Z. z., 303/2019 Z. z., 198/2020 Z. z., 69/2021 Z. z., 83/2021 Z. z., 211/2022 Z. z., 257/2022 Z. z. sa mení a dopĺňa takto:

1. V § 9 ods. 1 znie:

„(1) Ten, kto vyrába potraviny, manipuluje s nimi alebo ich umiestňuje na trh, je povinný ich označiť v kodifikovanej podobe štátneho jazyka údajmi podľa osobitného predpisu.9) Pre výrobky, ktoré obsahujú hmyzie bielkoviny, prevádzkovateľ zabezpečí, aby:

* 1. v prípade predbalených výrobkov, ktoré obsahujú hmyzie bielkoviny, sa slová "Pozor! Tento výrobok obsahuje hmyzie bielkoviny" uviedli na etikete minimálne rovnakou veľkosťou písma ako názov výrobku;
	2. v prípade nepredbalených výrobkov, ktoré sú ponúkané konečnému spotrebiteľovi sa slová "Pozor! Tento výrobok obsahuje hmyzie bielkoviny" uviedli na výrobku alebo na štítku pripojenému k výrobku minimálne rovnakou veľkosťou písma ako názov výrobku.“.
1. V § 12 ods. 1 písm. i) znie:

„i) nesmie spoločne predávať potraviny s obsahom hmyzích bielkovín a potravín bez hmyzích bielkovín v spoločnej kategórii potravín.“.

Doterajšie písmena i) až s) sa primerane prečíslujú.

**Čl. II**

Tento zákon nadobúda účinnosť pätnástym dňom po jeho vyhlásení v Zbierke zákonov.